1909 йылда Модест менән Владимир Брадисты революцион эшмәкәрлек өсөн Себергә һөрәләр. Һөргөнгә ебәрелгәндәргә ҡаҙнанан аҡса бирелә (айына 5 һумдар артыҡ), бынан тыш улар эшләй ҙә алған. Владимир Брадис өйҙә балаларҙы математиканан уҡыта, шул арала гимназия курсы өсөн экзамендарға ла әҙерләнеп өлгөрә. Модест Васильевич менән Владимир Модестович Елизавета Васильевнаның тормошон еңеләйтеү өсөн Ксения менән Елизаветаны үҙҙәре янына ебәреүҙе үтенә. Елизавета Модестовна һеңлеһе Ксения менән бер нисә йыл Туринск ҡалаһында аталары һәм ағалары янында йәшәй.